Toomas Volkmann

 
Toomas Volkmann (sündinud 6. jaanuaril 1961 Kivi-Vigalas) on eesti fotograaf, kes on viljelenud peamiselt portree-, moe- ja loodusfotograafiat.
Elukäik.
Volkmann sündis 1961. aastal Kivi-Vigalas veterinaaride peres. Pärast Pärnu 4. Keskkooli lõpetamist astus Volkmann Tartu Riikliku Ülikooli arstiteaduskonda, kus õppis kolm aastat, töötades õpingute kõrvalt ka erakorralise meditsiini vallas. Tartus käis Volkmann Evald Hermaküla teatristuudios ja hobi korras Andrus Kasemaa kunstikabinetis joonistamas.
Kõrghariduse omandas Volkmann aga 1986. aastal lavakunstikateedris kursusejuhendaja Lembit Petersoni käe all. Viimane on Volkmanni edasist loometeed oluliselt mõjutanud. 1980. aastate lõpu eesti teatrimaastikul toimuv Volkmanni ei kõnetanud, nii asus ta lavaka lõpetamise tegutsema hoopis Hortus Musicuse lauljana ning käis mitme aasta jooksul vanamuusikaansambliga paljudes riikides ringreisidel. Vanamuusika on samuti jätnud sügava jälje Volkmanni loomingusse: polüfoonsele koorilaulule omased mustrid, korrastatus, täpsus ja distsipliin on tugevalt mõjutanud ka Volkmanni pildikeelt. 
Hiljem õppis Volkmann The London Institute’s fotograafiat, lõi uudse moefotograafia diskursuse Eestis ning sai omamoodi ajastu kroonikuks 1998. aastal alguse saanud Eesti klubiskenet oluliselt mõjutanud pidudesarja Vibe ainsa ametliku jäädvustajana. 2010. aastatel on ta olnud ka telesaate "Eesti tippmodell" kohtunik. 
Looming.
Volkmann hakkas kuuenda klassi õpilasena käima kooli fotograafiaringis, 1990. aastate algul sai osa salongilisest kooskäimisest Tallinnas, teiste seas koos Peeter Lauritsa, Herkki-Erich Merila (hilisemad DeSstudio asutajad) ja Tõnu Õnnepaluga. 1993.-1994. aastal õppis Volkmann fotograafiat Londonis, misjärel naasis Eestisse ja on alates 1995. aastast töötanud vabakutselise fotograafina ja ka interjööride loojana. 
Loometeed alustas Volkmann Tristan Manni pseudonüümi all, pildistades autoportreesid, mis tõid Eesti kunstikeelde esmakordselt autoperformatiivsuse ja gay-sensibiliteedi. Oma esimesi fotosid eksponeeris Volkmann nii Eestis kui ka mujal koos teiste Eesti fotograafidega loodud rühmitusega Igavesti Sinu.
Moefotograafina on Volkmann teinud koostööd suurema osa Eesti meediaväljaannetega ja olnud muu hulgas 13 aasta jooksul kõigi ajakirja Anne kaanefotode autor. Väga tuntud on Volkmanni portreefotograafia 1990. aastatest ja praeguse sajandi esimesest kümnendist. 
Alates 1979. aastast on Volkmann osalenud näitustel. Mahukamad tööd on olnud koos Tõnu Tunneli ja Tõnu Runneliga sajast portreest koosnenud näituse ja hiljem koos Kaire Van Der Toorn-Guthaniga välja antud raamatu “Eesti läbi 100 silmapaari” loomine. See külastas rändnäitusena 6 riiki ja 12 linna. 2023. aasta sügisel avati Fotografiska Tallinnas Volkmanni seni suurim isikunäitus „täis minevik“.
Näitused.
Isikunäitused.
1979 isikunäitus, Pärnu Linna Ajaloomuuseum
1994 Portreed, London Institute 
1996 Sõbrad nädalalõpuks, Dionysia ’96, Rüütli galerii, Tartu  
1997 Portreed, Dionysia ’97, kino “Illusioon”, Tartu  
1998 Valitud portreed, X-Baar, Tallinn  
2001 Projekt “Save Our Souls: Portreed lastekodust, vanglast ja vanadekodust” 
2004 Baariportreed, Cafe Angel  
2006 Mäng, püsiekspositsioon Park hotell  
2008 Püsiekspositsioon, Hotell Olümpia  
2008 Jeunesse Fatale - portreed, Tallinn, Moodne Valgus Galerii  
2010 Portreed, Plovdiv, Bulgaaria  
2016 Portreed. Renessanss, Mon Repos, Tallinn 
2018 Eesti läbi 100 silmapaari. Portreed eestlastest 100-1 aastat, Tartu / ERM 
2018 Past Perfect, portreed vanadekodust, Toronto / Tartu Kolledzh 
2018 Eesti läbi 100 silmapaari, Haapsalu Kultuurikeskus; Keila-Joa loss; Rotterdam / Fenix Flex Factory ja Verhalenhuis Belvedere; Berliin / Kühlhause Berlin; Tallinn / Ajaloomuuseum, Tallinn / Hotell Radisson Blue OlümpiaMaarjamäe loss  
2019 Eesti läbi 100 silmapaari, Stockholm / Viking Line'i uus terminal ja Eesti saatkond; San Francisco / World Affairs Council; Kuressaare Kultuurikeskus; Kärdla Kultuurikeskus; Helsingi Länsiterminal2 
2020 Eesti läbi 100 silmapaari, Narva / Narva Vaba Lava 
2023 “täis minevik”, Fotografiska Tallinn
Grupinäitused.
1989 Foto noortenäitus, Tartu Linna Ajaloomuuseum 
1989 Eesti FotoÜhingu aastanäitus, Tallinn  
1990 “Igavesti Sinu”, Tallinn  
1990 “Eesti noortefoto aastanäitus”, Illegaard, Tartu (I preemia) 
1990 Aktinäitus Raevanglas, Tallinn 
1990 “Eesti foto aastanäitus”, Kiek in de Kök, Tallinn (grand prix)  
1991 “Always Yours Presents”, Tallinn  
1991 Rosa Eastman Gallery, New York 
1991 “Akt raevanglas”, Tallinna Fotomuuseum 
1991 Contemporary Soviet Photography, Roy Boyd Gallery, Chicago  
1992 Eesti Foto Aastanäitus, Kiek in de Kök, Tallinn (grand prix)  
1992 “Igavesti Sinu”, Vilnius, Lithuania 
1992 Always Yours – Group of Estonian Photographers, Roy Boyd Gallery, Chicago 
1992 Saaremaa Fotofestival’92, Saaremaa Muuseum, Saaremaa 
1992 “Akt Raevanglas”, Tallinna Fotomuuseum  
1993 Rändnäitus “Das Gedächtnis der Bilder”, Berlin, Rostock, Kopenhaagen, Stockholm  
1993 Aktinäitus Raevanglas, Tallinn 1996 EstFem, Tallinna Linnagalerii 
2010 “Wildlife documentaries” Kiwa, Draakoni Galerii, Tallinn 
2013 Kaamos, Tallinn Tarbekunsti Muuseum 
2013 Fotomuuseum, Lee  
2014 Projekt T-särk Tallinn, Tallinn Dolls  
2014 Valge maika, Tartu Kunstimuuseum  
2015 Kiwa isikunäitus, “Autoportree tundmatuga” Tartu Kunstimuuseum  
2015 Surm ja ilu, KUMU  
2015 Plahvatusest tasandikule. Eesti kaasaegne foto 1991–2015, Tartu Kunstimuuseum 
2018 “Salatoimikud”, KUMU 
2020 “Eesti portreeavangard 1980–2000”, Fotomuuseum 
2022 Muusika aed, Hortus Musicus 50, Ajaloomuuseum (Suurgildi hoone) 
Ettevõtete reklaamikampaaniad, koostöö.
Marat, Sangar, Monton, Everman, Liviko, Saku, Radiolinja, Talleg, A&amp;G, Salon +, Pädaste Mõis, Restoran Noa, Postimees, Vanemuise Teater, Draamateater, Linnateater, Reval Cafe, Club Hollywood, Club Angel, Tallinna Kaubamaja, Shishi, Trendekspress, Anne, A. Le Coq, Welcome to Estonia, Bolefloor, Kiviprojekt, Viru Keskus, Rocca al Mare Keskus, Eesti Kontsert, Rahvusooper Estonia, Linnateater, Manna la Rosa, La bioesthetique (Vogue Russia), Expressions 
2017 Maria Faust - In the Beginning, albumi kaas ja sisepildid (Stunt Records)  
2018 Maria Faust - Machina, albumi kaas ja sisepildid (Stunt Records)  
2020 Maria Valdmaa/Mikko Perkola - Aberdene1662, albumi kaas ja sisepildid (ERP) 
2022 Maria Faust - Mass of Mary, albumi kaas (ERP) 
Kaastöö väljaannetele (fotod, artiklid).
Eesti Ekspress, Päevaleht, Õhtuleht, Postimees, Magneet, Anne, Stiil, Kroonika, Eesti Naine, Cosmopolitan, Marie Claire, Ruum, Diivan, Oma Maitse, Kroonika, ELLE Decoration, Köök, KK (Norra) Architectural Digest (USA), Pulss, Anne Stiil, Mood, Säde jm 
Kuraatorprojektid.
2011 New Nordic Fashion Illustration, Rotermanni Keskus 
2012 New Nordic Fashion Illustration, Helsingi Disainimuuseum 
2015 New Nordic Fashion Illustration Vol 2, Tallinn, Tarbekunstimuuseum 
2016 New Nordic Fashion Illustration Vol 2, Helsingi, Eesti Konsulaat; Pärnu Linnamuuseum; Washington; Budapest
2017 New Nordic Fashion Illustration Vol.2, Boras Tekstiilimuuseum (Rootsi) 
Osavõtjad Soomest, Rootsist, Norrast, Taanist, Eestist, 120 tööd 
Raamatud.
2000 Mees muutuvas Maailmas, Olev Poolamets; kaas ja 12 fotot, Tallinn 
2001–2003 First Class Floral Design 1, 2, 3; Tokyo, Japan 
2003 Brides in Bloom, Taivo Piller, Toomas Volkmann; Oostkamp/Belgium 
2005 Jumestamisest, Katrin Sangla, Toomas Volkmann, Tallinn
2010 Jagamise rööm, Sikke Sumari, Angeelika Kang, Toomas Volkmann; Tallinn
2018 Eesti läbi 100 silmapaari, Kaire van der Toorn-Guthan, Toomas Volkmann, Tallinn
2022 Hortus Musicus, viiskümmend, Saale Fischer, Tallinn 
Sisekujundusprojektid.
Alates 1998 vabakutseline sisekujundaja 
2009 Eesti Disainerite Liidu aastapreemia 
2012 Vabaduse Kohvik 
2014 Viru Hotelli Punane Baar 
Muud interjöörialased eraprojektid 
Külalislektor.
Ta on külalislektorina esinenud Tartu Kunstikoolis, Eesti Kunstiakadeemias, Tallinna Õpetajate Majas, Fotografiskas ja Fotomuuseumis.